I og med at det ikke er noen nasjonal serie i Liechtenstein og klubbene spiller i det sveitsiske ligasystemet, er cupen i realiteten det nærmeste man kommer en kåring av det beste liechtensteinske laget. Det er også den eneste måten klubber fra Liechtenstein kan kvalifisere seg til spill i Europa, da de ikke har tillatelse til å kvalifisere seg gjennom det sveitsiske ligasystemet.